Silvia (Ruotsin kuningatar)

**Kuningatar Silvia** (s. 23. joulukuuta 1943, syntyjään **Silvia Renate Sommerlath**) on Ruotsin kuningatar ja kuningas Kaarle XVI Kustaan puoliso.

## Varhainen elämä
Silvia syntyi Heidelbergissä Saksassa toisen maailmansodan aikana saksalaisen isän Walther Sommerlathin ja brasilialaisen äidin Alice Soares de Toledon neljäntenä lapsena. Silvian isä oli Saksan kansallissosialistisen työväenpuolueen jäsen. Sodan jälkeen perhe muutti São Pauloon Brasiliaan, jossa he asuivat 1947–1957. Vuonna 1957 perhe muutti takaisin Saksaan.

### Ura ennen hovia

Ennen avioliittoaan Silvia oli töissä Argentiinan suurlähetystön konsulaatissa Münchenissä. Hän on työskennellyt myös lentoemäntänä.

Silvia puhuu kuutta kieltä; ruotsia, saksaa, ranskaa, espanjaa, portugalia ja englantia. Hän osaa myös ruotsalaista viittomakieltä.

## Avioliitto ja lapset
Silvia tapasi Ruotsin kruununprinssin Kaarle Kustaan vuoden 1972 kesäolympialaisten aikana. Kun Ruotsin silloinen kuningas Kustaa VI Aadolf kuoli 15. syyskuuta 1973, Kaarle Kustaasta tuli maan uusi kuningas Kaarle XVI Kustaa. Koska Silvia ei ollut aatelissukuinen, häntä ei pidetty sopivana puolisoehdokkaana kuninkaalle. Näin ollen Kaarle Kustaa ja Silvia päättivät pitää suhteensa salaisuutena, mutta se paljastui, kun pari salakuvattiin yhdessä huoltoasemalla.

Silvia ja Kaarle Kustaa ilmoittivat 12. maaliskuuta 1976 kihlauksestaan, ja heidät vihittiin avioliittoon 19. kesäkuuta samana vuonna. Vihkiminen toimitettiin Tukholman Suurkirkossa, ja sitä todisti 1&thinsp;200 vierasta.

Päivää ennen ABBA julkaisi uuden kappaleen nimeltä *[[Dancing Queen]]*. Yleinen harhaluulo on, että kappale oli kirjoitettu nimenomaan Silvialle tämän kuningattareksi nousun kunniaksi, mutta todellisuudessa ABBA oli kirjoittanut kappaleen jo aiemmin ja päätti vain julkaista sen tällöin, koska sen katsottiin olevan tapahtumaan sopiva. 

Kuningattaren hääpuku oli hankittu Diorin muotitalosta, ja sen suunnittelija oli Marc Bohan. Valkoista duchesse-silkkiä oleva kapealinjainen pitkähihainen hääpuku on malliltaan yksinkertainen ja sen pääntie on umpinainen. Pitkä laahus on kiinnitetty puvun selkään. Puku oli sopiva tausta Silvian käyttämälle kuningatar Sofian pitsihunnulle ja Bernadotte-suvun perinteikkäälle kuningatar Josefinan kameediadeemille.

Silvialla ja Kaarle Kustaalla on kolme lasta:

* kruununprinsessa Victoria, Länsi-Götanmaan herttuatar, s. 1977
* prinssi Carl Philip, Värmlandin herttua, s. 1979
* prinsessa Madeleine, Hälsinglandin ja Gästriklandin herttuatar, s. 1982.

## Ruotsin kuningattarena
Avioliiton myötä Silviasta tuli Ruotsin kuningatar.

Vuonna 1999 Silvia perusti ensimmäisen hyväntekeväisyysjärjestönsä nimeltä Childhood, jonka tavoitteena on huolehtia lasten oikeudesta turvalliseen lapsuuteen. Hänen tyttärensä Madeleine on myös työskennellyt järjestön parissa. 

Vuonna 2021 Silvia kaatui kotonaan ja hän joutui sairaalaan, jossa hänellä todettiin useampi murtuma.

## Galleria

Tiedosto:Greater coat of arms of Silvia, Queen of Sweden.svg|Silvian henkilökohtainen vaakuna
Tiedosto:Royal Monogram of Queen Silvia of Sweden.svg|Silvian monogrammi
Tiedosto:Kungen firar 40 år på tronen.jpg|Kuningaspari juhlimassa Kaarle XVI Kustaan 40-vuotispäivää Ruotsin kuninkaana.


## Kunnianosoituksia
Kuningatar Silvialle on myönnetty seuraavat ulkomaalaiset kunnianosoitukset:

*  Itävallan tasavallan kunniamitalin suurristi (Itävalta, 1979)
*  Leopoldin ritarikunnan suurristi (Belgia)
*  Laila Utaman perheen ritarikunnan jäsen (Brunei)
*  Stara planinan ritarikunnan suurristi (Bulgaria)
*  Bernardo O'Higginsin ritarikunnan suurristi (Chile)
*  Elefanttiritarikunnan ritari (Tanska)
*  Marianmaan ristin ritarikunnan 1. luokka (Viro, 1995)
*  Valkoisen Tähden ritarikunnan 1. luokka (Viro, 2011)
*  Valkoisen ruusun ritarikunnan suurristi (Suomi, 1982)
*  Kunnialegioonan suurristi (Ranska, 1984)
*  Kansallinen ansioritarikunnan suurristi (Ranska, 1963)
*  Liittotasavallan ansioritarikunnan suurristin erikoisluokka (Saksa)
*  Kunniaritarikunnan suurristi (Kreikka)
*  Islannin Haukan ritarikunnan suurristi (Islanti, 1981)
*  Italian tasavallan ansioritarikunnan suurristi (Italia, 1991)
*  Arvokkaan kruunun ritarikunnan suurristi (Japani)
*  Kolmen tähden ritarikunnan suurristi (Latvia, 1995)
*  Kansallisen tunnustuksen ristin suurristi (Latvia)
*  Vytautas Suuren ritarikunnan suurristi (Liettua)
*  Liettuan ansioritarikunnan suurristi (Liettua)
*  Nassaun perheen kultaisen leijonan ritarikunnan ritari (Luxemburg)
*  Alankomaiden leijonan ritarikunnan suurristi (Alankomaat)
*  Pyhän Olavin ritarikunnan suurristi (Norja)
*  Kristuksen sotilaallisen ritarikunnan suurristi (Portugali)
*  Henrik Purjehtijan ritarikunnan suurristi (Portugali)
*  Isabella Katolilaisen ritarikunnan suurristi (Espanja, 1979)
*  Tunisian ansioritarikunnan suurristi (Tunisia)
*  Chula Chom Klaon ritarikunnan erikoisluokka (Thaimaa)
*  Ruhtinas Jaroslav Viisaan ritarikunnan 1. luokka (Ukraina, 1999)
*  Hymyn ritarikunnan ritari (Puola)

Vuonna 1990 Silvia nimettiin Turun yliopiston humanistisen tiedekunnan kunniatohtoriksi.

## Lähteet

## Aiheesta muualla